સુરક્ષા દળોએ સૌ પ્રથમ આતંકીઓને ઘેરી લીધા હતા. દરમિયાન આતંકીઓએ જવાનો પર ફાયરિંગ શરૂ કરી દીધું હતું. સુરક્ષા દળોએ પણ જવાબી ફાયરિંગ શરૂ કરી દેતાં આતંકવાદીઓએ ભાગવાનો પ્રયાસ કર્યો હતો, પરંતુ જવાનોએ તેમને એન્કાઉન્ટરમાં ગુંચવી નાખ્યા હતા. દરમિયાન સ્થાનિક આતંકી સમર્થક ટોળાંઓએ સુરક્ષા દળો પર પથ્થરમારો શરૂ કરી દીધો હતો. આથી સુરક્ષા દળોએ ટોળાંને વિખેરવા માટે બળ પ્રયોગ શરૂ કર્યો હતો. દરમિયાન આતંકીઓ વિરુદ્ધ અભિયાન જારી રાખ્યું હતું. પહેલાં લશ્કર-એ-તોઇબાનો ઐયુબ લલહારી ઠાર મરાયો હતો અને પાછળથી અબુ ઇસ્માઇલ ગ્રૂપનો આતંકી ઉમર પણ ઠાર મરાયો હતો. આમ સુરક્ષા દળોએ છેલ્લા ચાર દિવસમાં આઠ આતંકીઓનો ખાતમો બોલાવી દીધો છે. આ ઉપરાંત બીજ બિહાડા વિસ્તારમાં તોફાનીઓએ સુરક્ષા દળો પર સળગતા ફટાકડા ફેંક્યા હતા.